2006D0473 — DA — 31.05.2013 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 5. juli 2006 om anerkendelse af visse tredjelande og visse regioner i tredjelande som værende fri for Xanthomonas campestris (alle stammer, der er patogene for Citrus), Cercospora angolensis Carv. & Mendes eller Guignardia citricarpa Kiely (alle stammer, der er patogene for Citrus) (meddelt under nummer K(2006) 3024) (2006/473/EF) (EFT L 187, 8.7.2006, p.35)

Ændret ved:









▼B

KOMMISSIONENS BESLUTNING

af 5. juli 2006

om anerkendelse af visse tredjelande og visse regioner i tredjelande som værende fri for Xanthomonas campestris (alle stammer, der er patogene for Citrus), Cercospora angolensis Carv. & Mendes eller Guignardia citricarpa Kiely (alle stammer, der er patogene for Citrus)

(meddelt under nummer K(2006) 3024)

(2006/473/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet ( 1 ), særlig bilag IV, del A, kapitel I, punkt 16.2, 16.3 og 16.4, og ud fra følgende betragtninger: (1) For at gøre det muligt at føre frugter af Citrus L., Fortunella Swingle, Poncirus Raf. og hybrider heraf fra tredjelande ind i Fællesskabet eller at transportere dem inden for Fællesskabet i overensstemmelse med direktiv 2000/29/EF anerkendes visse tredjelande og visse regioner i tredjelande ved Kommissionens beslutning 98/83/EF af 8. januar 1998 om anerkendelse af visse tredjelande og visse regioner i tredjelande som værende fri for Xanthomonas campestris (alle stammer, der er patogene for Citrus), Cercospora angolensis Carv. & Mendes eller Guignardia citricarpa Kiely (alle stammer, der er patogene for Citrus) ( 2 ) som værende fri for disse skadegørere. (2) Beslutning 98/83/EF er blevet ændret flere gange, siden den blev vedtaget. Af klarheds- og forenklingshensyn bør beslutning 98/83/EF derfor ophæves og erstattes. (3) Af officielle oplysninger fremlagt af New Zealand fremgår det, at landet er fri for Xanthomonas campestris og Guignardia citricarpa. New Zealand bør derfor anerkendes som værende fri for disse skadegørere. (4) Af officielle oplysninger fremlagt af Sydafrika fremgår det, at de sydafrikanske »magisterial districts« Hartswater og Warrenton i Northern Cape er fri for Guignardia citricarpa. Disse sydafrikanske distrikter bør derfor anerkendes som værende fri for denne skadegører. (5) Af oplysninger fremlagt af Australien fremgår det, at Queensland ikke længere er fri for Xanthomonas campestris. Queensland bør derfor ikke længere anerkendes som værende fri for denne skadegører. (6) Foranstaltningerne i denne beslutning er i overensstemmelse med udtalelse fra Den Stående Komité for Plantesundhed — ud fra følgende betragtninger: VEDTAGET FØLGENDE BESLUTNING:







Artikel 1

1. For så vidt angår anvendelsen af bilag IV, del A, kapitel I, punkt 16.2, anerkendes følgende tredjelande som værende fri for alle stammer af Xanthomonas campestris, der er patogene for Citrus:

a) alle citrusfrugtproducerende tredjelande i Europa, Algeriet, Egypten, Israel, Libyen, Marokko, Tunesien og Tyrkiet

▼M2

b) Afrika: Sydafrika, Gambia, Ghana, Guinea, Kenya, Sudan, Sydsudan, Swaziland og Zimbabwe

▼B

c) Mellem- og Sydamerika samt Caribien: Bahamas, Belize, Chile, Colombia, Costa Rica, Cuba, Den Dominikanske Republik, Ecuador, El Salvador, Honduras, Jamaica, Mexico, Nicaragua, Peru, Saint Lucia, Surinam og Venezuela

d) Oceanien: New Zealand.

2. For så vidt angår anvendelsen af bilag IV, del A, kapitel I, punkt 16.2, anerkendes følgende områder som værende fri for alle stammer af Xanthomonas campestris, der er patogene for Citrus:

▼M1

a) Australien: New South Wales, Northern Territory, Queensland, South Australia, Victoria og Western Australia

▼M2

b) Brasilien, bortset fra staterne Maranhão, Mato Grosso, Mato Grosso do Sul, Minas Gerais, Paraná, Rio Grande do Sul, Roraima, Santa Catarina og São Paulo

▼B

c) USA: Arizona, Californien, Guam, Hawaii, Louisiana, Nordmarianerne, Puerto Rico, Amerikansk Samoa, Texas og De Amerikanske Jomfruøer

d) Uruguay, bortset fra departementerne Salto, Rivera og Paysandu — nord for floden Chapicuy.

Artikel 2

For så vidt angår anvendelsen af bilag IV, del A, kapitel I, punkt 16.3, anerkendes følgende tredjelande som værende fri for Cercospora angolensis Carv. et Mendes:

▼M2

a) alle citrusfrugtproducerende tredjelande i Nord-, Syd- og Mellemamerika samt Caribien, Asien (bortset fra Bangladesh og Yemen), Europa og Oceanien

b) alle citrusfrugtproducerende tredjelande i Afrika undtagen Angola, Cameroun, Den Centralafrikanske Republik, Den Demokratiske Republik Congo, Gabon, Ghana, Guinea, Kenya, Mozambique, Nigeria, Uganda, Zambia og Zimbabwe.

▼B

Artikel 3

1. For så vidt angår anvendelsen af bilag IV, del A, kapitel I, punkt 16.4, anerkendes følgende tredjelande som værende fri for alle stammer af Guignardia citricarpa Kiely, der er patogene for Citrus:

▼M2

a) alle citrusfrugtproducerende tredjelande i Nord-, Syd- og Mellemamerika (bortset fra Argentina, Brasilien og USA) samt Caribien og Europa

b) alle citrusfrugtproducerende tredjelande i Asien undtagen Bangladesh, Bhutan, Kina, Indonesien, Filippinerne og Taiwan

c) alle citrusfrugtproducerende tredjelande i Afrika undtagen Sydafrika, Ghana, Kenya, Mozambique, Swaziland, Zambia og Zimbabwe

▼B

d) alle citrusfrugtproducerende tredjelande i Oceanien undtagen Australien og Vanuatu.

2. For så vidt angår anvendelsen af bilag IV, del A, kapitel I, punkt 16.4, anerkendes følgende områder som værende fri for alle stammer af Guignardia citricarpa Kiely, der er patogene for Citrus:

a) Sydafrika: Western Cape; Northern Cape: de sydafrikanske »magisterial districts« Hartswater og Warrenton

b) Australien: South Australia, Western Australia og Northern Territory

c) Kina: alle områder undtagen Sichuan, Yunnan, Guangdong, Fujian og Zhejiang

▼M2

d) Brasilien: alle områder undtagen staterne Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina og São Paulo

▼M2

e) USA: alle områder undtagen Collier county, Hendry county og Polk county i staten Florida.

▼B

Artikel 4

Beslutning 98/83/EF ophæves.

Artikel 5

Denne beslutning er rettet til medlemsstaterne.